Title: ประกาศกรมสรรพสามิต เรื่อง กำหนดด่านศุลกากรสำหรับนำสุราเข้ามาในราชอาณาจักร

ประกาศกรมสรรพสามิต
เรื่อง
กำหนดด่านศุลกากรสำหรับนำสุราเข้ามาในราชอาณาจักร[๑]

อาศัยอำนาจตามความในมาตรา ๓๘ แห่งพระราชบัญญัติระเบียบบริหารราชการแผ่นดิน
พ.ศ. ๒๕๓๔ ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่
๗) พ.ศ. ๒๕๕๐ และข้อ ๘ (๑) ของกฎกระทรวงการออกใบอนุญาตนำสุราเข้ามาในราชอาณาจักร
พ.ศ. ๒๕๖๐ อธิบดีกรมสรรพสามิตประกาศกำหนดด่านศุลกากรสำหรับนำสุราเข้ามาในราชอาณาจักร
ไว้ดังต่อไปนี้

ข้อ ๑  กำหนดให้ด่านศุลกากรสำหรับการนำสุราเข้ามาในราชอาณาจักร
ได้แก่ สำนักงานศุลกากรกรุงเทพ สำนักงานศุลกากรตรวจของผู้โดยสารท่าอากาศยานสุวรรณภูมิ
สำนักงานศุลกากรตรวจสินค้าท่าอากาศยานสุวรรณภูมิ สำนักงานศุลกากรท่าเรือกรุงเทพ
สำนักงานศุลกากรท่าเรือแหลมฉบังด่านศุลกากรหนองคาย ด่านศุลกากรช่องเม็ก
และด่านศุลกากรอื่นที่ผู้อำนวยการสำนักมาตรฐานและพัฒนาการจัดเก็บภาษี ๑ ประกาศกำหนด

ข้อ ๒  ประกาศนี้ให้ใช้บังคับตั้งแต่วันออกประกาศเป็นต้นไป

ประกาศ ณ วันที่ ๒๗ กันยายน พ.ศ. ๒๕๖๐
สมชาย  พูลสวัสดิ์
อธิบดีกรมสรรพสามิต

พัชรภรณ์/จัดทำ
๘
ตุลาคม ๒๕๖๑

[๑] ราชกิจจานุเบกษา เล่ม ๑๓๕/ตอนพิเศษ
๑๑๙ ง/หน้า ๑๔๒ (เล่มที่ ๒)/๒๔ พฤษภาคม
๒๕๖๑